paeizanam دردِ عشقیم دفعینه زحمت چکر دایم طبیب،شوکر کیم، اولموش اونا زحمت، منه راحت نصیب.بیر زبان‌د

paeizanam دردِ عشقیم دفعینه زحمت چکر دایم طبیب،شوکر کیم، اولموش اونا زحمت، منه راحت نصیب.بیر زبان‌دیر شرحِ غم تقریرینه هر برگِ گول،ائیله‌مز بیهوده گول گؤردوکده افغان، عندلیب.بیلسه ذؤوقوم وصلدن فورقتده افزون اولدوغون،وصلدن منعین روا گؤرمزدی رشکیندن رقیب.طعنِ غفلت‌دیر پری‌طلعت‌لره اظهارِ حال،سانما کیم، احباب حالیندان اولور غافل حبیب.آه، بیلمن نئیله‌ییم، قورتولماق اولماز قئیددنمن حریفِ ساده‌دل، خوبلار جمالی دل‌فریب.شمع قوربی‌یله تفاخور قیلما، ائی پروانه، کیم،خرمنِ عؤمرون یانار برقِ فنادان عنقریب.نولا آغلارسا «فضولی» روضه‌یِ کویون گؤروب،لاجرم گریان اولور قیلقاج وطن یادین، غریب...#حکیم_ملامحمد_فضولی 🍂🍁 @paeizanam 🍁🍂