paeizanam بو پاییز گئجه‌سی بوش کوچه‌لریگزیرم کیمسه‌سیز بیر اوشاق کیمی.سنه زنگ وورماغا گیجیشیر الیم،س

paeizanam بو پاییز گئجه‌سی بوش کوچه‌لریگزیرم کیمسه‌سیز بیر اوشاق کیمی.سنه زنگ وورماغا گیجیشیر الیم،سنه... بیر غفیل زنگ... شاپالاق کیمی.بیر زنگ... چوخدان‌دی‌کی یادیندان چیخاناو سئوگی دولوسو ایللردن سنه.بیر واخت ساچلارینا یوز سیغال چکن،سنی عزیزله‌ین اللردن سنه.سنسیز او اللر ده ایندی یئتیم‌دی،بو پاییز گئجه‌سی آی ایشیغیندا.گزیر جیبلریمی او اللر ایندیبیر ایکی‌قپیکلیک آختاریشیندا.تاپدیم، یاواش-یاواش ییغدیم نؤمره‌نی،اوّلی بئش ایدی، آخیری ایکی.سسین سکسَندیردی غفلتاً منی:الو، ائشیدیرم... الو، کیمدی، کیم؟نه دئییم؟ سنینچون من کیمم آخی؟کؤهنه سئوگیلی‌می؟ کؤهنه تانیش‌می؟عؤمرون بیر اؤتَری سهوی، گوناهی، بیر شیرین یوخومو، یا آلدانیش‌می؟داها او یوخودان آییلمیسان سن،داها بو زنگیمه نه احتیاج وار؟گؤر سنین دردیندن نه قدر اؤلن،گؤر سنین سئوگینه نه قدر آج وار!ائشیتدیم سسینی... منه بسدی، بس.باغیشلا بو دلی ایسته‌ییمی ده!بیر کلمه دئمه‌دن دینمز-سؤیله‌مز،آسدیم تلفونون دسته‌یینی ده.... یئنه تک گزیرم بوش کوچه‌لری،قاپیدان قووولموش بیر قوناق کیمی.یئنه زنگ وورماغا گیجیشیر الیم،سنه... بیر غفیل زنگ... شاپالاق کیمی.#رامیز_رؤوشن🍂🍁 @paeizanam 🍁🍂